**УТВЪРЖДАВАМ, (П)** Приложение към Заповед № РД-09-1158/16.10.2020 г.

**КРАСЕН КРАЛЕВ**

**МИНИСТЪР НА МЛАДЕЖТА И СПОРТА**

**Указания за спазване на противоепидемичните мерки при провеждане на футболни мачове на Националния стадион „Васил Левски“**

**I. Организаторът на футболния мач създава следната организация за спазване на противоепидемичните мерки във връзка с допускането на публика:**

1. Провежда задължителен филтър на входа, като на всички се измерва телесната температура, не се допускат лица с повишена температура;

2. При влизането на публиката на стадиона следи за лица с видими грипоподобни симптоми, като не ги допуска на територията на стадиона;

3. Организаторът на мача е длъжен да продава само персонализирани билети;

4. Организаторът е задължен да осигури маски на входовете на стадиона;

5. Създава организация публиката да изчаква своя ред за закупуване на билети от касите и за влизане на стадиона, без струпване на едно място с минимална дистанция от 1,5 м.;

6. Осигурява организация за спазване на местата на билетите;

7. Не допуска влизането на лица под 16 г. без придружител;

8. Зрителите се настаняват най-малко през 2 седалки и при спазване на дистанция от 1,5 м.;

9. Осигурява на стюардите работен пакет, включващ дезинфекционен препарат за ръце; ръкавици за еднократна употреба от латекс; маска или шлем за лице, както и предоставят информация за контакт на лице, на което да се обадят в случай на спешни случаи;

10. Създава организация при влизане на територията на стадиона футболистите, треньорите и длъжностните лица да почистват ръцете си с дезинфектант за ръце, като същите да бъдат осигурени на входните врати;

11. Не се допуска използването на хореография от зрителите, която е свързана с препредаване на знамена, плакати и/или други предмети от човек на човек;

12. Настаняването на представителите на медиите става при до 30% от капацитета на зоната с цел осигуряване на дистанция от минимум 1,5 м. между журналистите.

**II. Собственикът на Националния стадион „Васил Левски“ създава следната организация за спазване на противоепидемичните мерки във връзка с допускането на публика:**

1. Поставя на видни места на входовете, изходите и секторите, както и във всички помещения на Националния стадион „Васил Левски“ настоящите указания;

2. Осигурява наличието на дезинфектанти за ръце, в т.ч. и чрез диспенсър, притежаващи разрешение издадено от министъра на здравеопазването по реда на чл. 18 от Закона за защита от вредното въздействие на химичните вещества и смеси и/или по реда на Регламент (ЕС) № 528/2012 на  Европейския парламент и на Съвета от 22 май 2012 година относно предоставянето на пазара и употребата на биоциди и отговаря за правилната им употребата им съгласно условията на разрешението и указанията на производителя;

3. Обозначава със стикери местата за сядане по трибуните;

4. 4. На трибуните допуска публика при заетост на местата до 30% от общия капацитет на стадиона, като не допуска повече от 12 824 зрители; максималният капацитет на секторите е както следва:

Сектор А – 1 902 зрители

Сектор Б – 4 290 зрители

Сектор В – 2 451 зрители

Сектор Г – 4 181 зрители

При достигането на максимално разрешената бройка зрители, вратите на съответния сектор се затварят;

5. Служителите, имащи досег с публиката, задължително се защитават с маска за лице, шлем или преграда, а при нужда и с ръкавици;

6. Не допуска продажбата на храна и напитки;

7. Включва настоящите указания като неразделна част от договора, с който предоставя за ползване Националния стадион „Васил Левски“ на организатора на футболния мач;

**III. Зрителите, които посещават футболни мачове на Националния стадион „Васил Левски“ е необходимо да спазват следните противоепидемични мерки:**

1. Притежателите на билети следва да не посещават стадиона при наличие на грипоподобни симптоми или при положителен тест за COVID-19 през изминалите 14 дни;

2. Препоръчва се да се избягва плащането в брой в периметъра на стадиона;

3. Всички зрители са задължени да носят маска за лице за еднократна или многократна употреба или друго средство, покриващо носа и устата (в т.ч. кърпа, шал, шлем и др.) от влизането до напускането на стадиона;